
[bookmark: _Hlk217464211]UPUTE ZA PODNOSITELJE ZAHTJEVA 
ZA DAVANJE KONCESIJA ZA AUTOTAKSI PRIJEVOZ I TUK TUK PRIJEVOZ U GRADSKOJ LUCI SPLIT

Aplikacija je namijenjena digitalnom podnošenju zahtjeva za davanje koncesije za autotaksi i tuk-tuk prijevoz u Lučkoj upravi Split. Sustav omogućuje korisnicima registraciju, unos podataka o vozilu, učitavanje potrebne dokumentacije, te praćenje statusa zahtjeva.

1. Registracija i prijava
1. Registracija:
· Na početnom ekranu kliknite na link "Registracija".
· Ispunite sva obavezna polja: Ime i prezime (ili naziv obrta), OIB, E-mail, Adresa, Telefon i Lozinka.
· Kliknite na gumb "Registriraj se".
· Na vašu e-mail adresu stići će poruka s naslovom "Potvrda e-mail adrese | Lučka uprava Split". Otvorite e-mail i kliknite na veliki plavi gumb "Potvrdi e-mail adresu".
2. Prijava:
· Nakon potvrde e-maila, vratite se na početni ekran.
· Unesite svoju e-mail adresu i lozinku.
· Kliknite na gumb "Prijava".
2. Zaboravljena lozinka
Ako ste zaboravili lozinku:
1. Na ekranu za prijavu kliknite na link "Zaboravljena lozinka".
2. Unesite svoju e-mail adresu i kliknite "Pošalji upute na email".
3. Provjerite svoj e-mail sandučić. Kliknite na plavi gumb "Postavi novu lozinku" unutar poruke.
4. Unesite novu lozinku dva puta za potvrdu.
3. Ispunjavanje zahtjeva
Nakon uspješne prijave otvara se obrazac "Zahtjev za davanje koncesije".
1. Odabir vrste prijevoza:
· Na vrhu obrasca nalazi se gumb za odabir vrste vozila.
· Zadano je postavljen na AUTOTAKSI (plava boja).
· Ako prijavljujete tuk-tuk, kliknite na gumb da se promijeni u TUK-TUK (zelena boja).
· Napomena: Promjenom vrste vozila mijenja se i popis potrebne dokumentacije.
2. Podaci o vozilu:
· Unesite Marku vozila (npr. BMW, Škoda, Mercedes).
· Unesite Registraciju vozila (npr. ST-1234-AB).
· Možete kliknuti "Snimi podatke o vozilu" kako biste spremili trenutni unos bez slanja zahtjeva.
4. Učitavanje dokumentacije
Sustav zahtijeva učitavanje različitih dokumenata (ovisno o vrsti vozila).
1. Pored svakog traženog dokumenta kliknite na gumb "Odaberi datoteku".
2. Odaberite dokument s vašeg računala (PDF ili slika, max 5MB).
3. Pričekajte trenutak da se dokument učita.
4. Nakon uspješnog učitavanja pojavit će se zelena kvačica (✔) i ikona povećala (🔍) kojom možete pregledati učitani dokument.
5. Neki dokumenti imaju plavu strelicu (⬇️) pored naziva – klikom na nju možete preuzeti prazan obrazac.
5. Uređivanje osobnih podataka
Ako trebate promijeniti svoje kontakt podatke (Naziv podnositelja, Adresa, Telefon...):
1. U gornjem desnom kutu ekrana, u alatnoj traci, kliknite na ikonu Uredi korisnika (simbol olovke/korisnika).
2. Otvorit će se okvir s vašim podacima (Naziv, OIB, Adresa, Telefon).
3. Unesite promjene i kliknite na gumb "Snimi moje podatke".
6. Slanje zahtjeva
1. Nakon što ste unijeli podatke o vozilu i učitali SVE tražene dokumente, kliknite na veliki zeleni gumb "Pošalji zahtjev" na dnu stranice.
2. Sustav će vas pitati za potvrdu. Kliknite "Da".
3. Važno: Nakon slanja zahtjeva, status prelazi u "Poslan" i više nećete moći mijenjati podatke niti dokumente. Polja će postati siva (zaključana).


